CELEX: 62018CN0078
Language: ro
Date: 2018-02-06 00:00:00
Title: Cauza C-78/18: Acțiune introdusă la 6 februarie 2018 – Comisia Europeană/Ungaria

201806010411917392018/C 211/11782018CJC21120180618RO01ROINFO_JUDICIAL201802068921Cauza C-78/18: Acțiune introdusă la 6 februarie 2018 – Comisia Europeană/Ungaria
 ---documentbreak--- C2112018RO810120180206RO00118192Acțiune introdusă la 6 februarie 2018 – Comisia Europeană/Ungaria
   (Cauza C-78/18)2018/C 211/11Limba de procedură: maghiara
      Părțile
   
   
      Reclamantă: Comisia Europeană (reprezentanți: V. Di Bucci, L Malferrari și K. Talabér-Ritz, agenți)
   
      Pârâtă: Ungaria
   
      Concluziile reclamantei
   
   Comisia solicită Curții:
   
            —
         
         
            constatarea faptului că Ungaria, prin neîndeplinirea obligațiilor care îi revin în temeiul articolului 63 TFUE și al articolelor 7, 8 și 12 din Carta drepturilor fundamentale a Uniunii Europene, a introdus în mod discriminatoriu, inutil și neîntemeiat limitări privind donațiile străine în beneficiul organizațiilor civile maghiare prin intermediul a külföldről támogatott szervezetek átláthatóságáról szóló 2017. évi LXXVI. törvény (Legea LXXVI din 2017 privind transparența organizațiilor care primesc sprijin economic din străinătate), ale cărei dispoziții impun obligații de înregistrare, de declarare și de transparență anumitor categorii de organizații civile – acelea care primesc direct sau indirect sprijin economic străin superior unei anumite sume – și, în plus, prevăd posibilitatea de a aplica sancțiuni organizațiilor care nu îndeplinesc asemenea obligații;
         
      
            —
         
         
            obligarea Ungariei la plata cheltuielilor de judecată.
         
      
      Motivele și principalele argumente
   
   Legea LXXVI din 2017 privind transparența organizațiilor care primesc sprijin economic din străinătate impune noi obligații de înregistrare, de declarare, de transparență și de publicitate anumitor categorii de organizații civile – acelea care primesc direct sau indirect sprijin economic străin superior unei anumite sume – și, în plus, prevede posibilitatea de a aplica sancțiuni organizațiilor care nu îndeplinesc asemenea obligații.
   La 14 iulie 2017, Comisia a inițiat o procedură de constatare a neîndeplinirii obligațiilor împotriva Ungariei în legătură cu Legea LXXVI din 2017.
   Întrucât a considerat că răspunsul oferit de Ungaria nu era satisfăcător, Comisia a trecut la faza următoare a procedurii de constatare a neîndeplinirii obligațiilor și, la 5 octombrie 2017, a transmis Ungariei un aviz motivat.
   Întrucât a considerat de asemenea nesatisfăcător răspunsul la avizul motivat, Comisia a decis să sesizeze Curtea în vederea constatării faptului că Ungaria nu și-a îndeplinit obligațiile care îi revin în temeiul articolului 63 TFUE și al articolelor 7, 8 și 12 din Carta drepturilor fundamentale a Uniunii Europene.